अधिक दवा और खाद के प्रयोग से बंजर हो रही मिट्टी
गोहाना| कृषिविभाग कार्यालय में किसानों को उन्नत खेती के बारे में जानकारी देने के लिए किसान प्रशिक्षण शिविर का आयोजन किया गया। शिविर में कृषि वैज्ञानिकों ने किसानों को कृषि प्रबंधन की जानकारी दी। उन्होंने किसानों को अत्याधिक खाद एवं दवाओं का प्रयोग नहीं करने की सलाह दी।
वरिष्ठ कृषि वैज्ञानिक डॉ. अनिल राठी ने कहा कि अत्याधिक रासायनिक खाद का प्रयोग करने से फसल के साथ-साथ मिट्टी पर भी प्रतिकूल प्रभाव पड़ता है। इससे मिट्टी की उर्वरा शक्ति कमजोर होती है। किसानों को समय-समय पर खेत की मिट्टी और पानी की जांच करानी चाहिए। इससे मिट्टी में पौषक तत्वों के संबंध में जानकारी मिलती है। वहीं समय रहते पौषक तत्वों की कमी को समय रहते दूर किया जा सकता है। किसानों को फसल में सीमित मात्रा में खाद का प्रयोग करना चाहिए। इससे खर्चा भी कम होगा।
गोहाना. कृषिविभाग कार्यालय में किसानों को जानकारी देते हुए कृषि विशेषज्ञ।
hin_Deva hin_Deva hin_Deva hin_Deva